Diari Oficial de la Generalitat Valenciana


Sumari del DOGV 8463, del 14-01-2019 (2019/260)

Extracte de la Resolució de 12 de desembre 2018, de la Conselleria d'Educació, Investigació, Cultura i Esport, per la qual es convoquen, per a l'exercici 2019, subvencions del Programa per al Suport a Persones Investigadores amb Talent-Pla GenT.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8463

Data del DOGV
:   14-01-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/260


Data del document
:   12-12-2018

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

Extracte de la Resolució de 12 de desembre 2018, de la Conselleria d'Educació, Investigació, Cultura i Esport, per la qual es convoquen, per a l'exercici 2019, subvencions del Programa per al Suport a Persones Investigadores amb Talent-Pla GenT. [2019/260]  
BDNS (identif.): 434341.  
De conformitat amb el que preveuen els articles 17.3 b, 20.8.a I 23 de la Llei 38/2003, de 17 de novembre, general de subvencions, es publica l'extracte de la convocatòria el text complet dels quals pot consultar-se en la Base de Dades Nacionals de Subvencions.  
http://www.pap.minhap.gob.es/bdnstrans  
  
Primer. Convocatòria  
Es convoquen, en règim de concurrència competitiva, les següents subvencions per a 2019:  
a) Subvencions per a la contractació d'investigadores i investigadors doctors d'excel·lència per a desenvolupar un projecte d'I+D+i a la Comunitat Valenciana (CIDEGENT).  
b) Subvencions per a la contractació de doctors i doctores amb experiència internacional (CDEIGENT).  
c) Subvencions per a la contractació de jóvens doctors/as per al desenvolupament d'un projecte de transferència tecnològica en empreses valencianes (CPTTGENT).  
d) Subvencions per a la formació de doctors i doctores en empreses valencianes (FDEGENT).  
Totes aquestes subvencions estan regulades en l'Ordre 4/2018, de 7 de març de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions del Programa per al Suport a Persones Investigadores amb Talent-Pla GenT (DOGV 8254, 14.03.2018).  
  
Segon. Beneficiaris  
Podran ser beneficiaris d'aquestes subvencions els previstos en l'article 5 de les bases reguladores, sempre que complisquen amb els requisits fixats en aquestes i amb el que addicionalment es dispose en la convocatòria.  
  
Tercer. Sol·licituds i documentació  
1. Els models d'impresos normalitzats (sol·licituds i la resta de documentació) estaran disponibles en el servidor de la Conselleria d'Educació, Investigació, Cultura i Esport.  
http://www.ceice.gva.es/web/ciencia/convocatories\_2019  
2. La presentació de sol·licituds i de la documentació exigida per a cada convocatòria es realitzarà de conformitat amb el que estableix l'article 14 de les bases reguladores, així com, amb el que disposa la present resolució.  
  
Quart. Termini i lloc de presentació de les sol·licituds  
1. El termini per a la presentació de sol·licituds serà des del 14 de gener de 2019 al 15 de febrer de 2019 (tots dos inclusivament).  
2. Les sol·licituds es presentaran telemàticament en el servidor de la Conselleria d'Educació, Investigació, Cultura i Esport.  
http://www.ceice.gva.es/web/ciencia/convocatories\_2019  
  
Quint. Finançament i import de la convocatòria  
Les subvencions que es convoquen per la present resolució es finançaran amb càrrec a la línia S8252000 del programa pressupostari 542.50 «Investigació, Desenvolupament Tecnològic i Innovació» del pressupost de despeses de la Generalitat, per un import, per a l'exercici 2019, de 3.300.000,00 euros.  
  
València, 12 de desembre de 2018.- El conseller d'Educació, Investigació, Cultura i Esport: Vicent Marzà Ibáñez.